Capitolul 12

Iniţiere

Lucrul cu şabloane

Introducere

Un şablon este un model pe care îl folosiţi pentru a crea alte documente. De exemplu, puteţi să creaţi un şablon pentru rapoartele societăţii unde lucraţi care să aibă pe prima pagină sigla acesteia. Toate noile documente create pe baza acestui şablon vor avea întotdeauna sigla societăţii pe prima pagină.

Şabloanele pot conţine orice conţin şi documentele obişnuite, cum sunt textul, imaginile, stilurile, informaţiile specifice fiecărui utilizator precum unităţile de măsură, limba, care imprimantă este folosită uzual, personalizările de meniuri şi panourile cu unelte.

Toate documentele din OpenOffice.org (OOo) sunt bazate pe şabloane. Puteţi crea un anumit şablon pentru orice tip de document (text, foaie de calcul, desen, prezentare). Chiar dacă nu specificaţi un şablon când creaţi un nou document, acesta va fi creat pe baza şablonului implicit în funcţie de tipul documentului. Chiar dacă nu aţi definit dumneavoastră un şablon implicit, documentul este creat pe baza unui şablon fără conţinut care a fost instalat o dată cu OOo. Consultaţi “Stabilirea unui şablon implicit” la pagina 6 pentru detalii.

Acest capitol vă va arăta cum să:

Folosiţi un şablon pentru a crea un document.

Creaţi un şablon.

Modificaţi un şablon.

Stabiliţi un şablon implicit.

Folosirea unui şablon pentru a crea un document

Pentru a folosi un şablon când creaţi un document:

Alegeţi din meniu Fişier > Nou > Şabloane şi documente (File > New > Templates and Documents). Se va deschide fereastra Şabloane şi documente (Templates and Documents). (Vedeţi Imaginea 1.)

În căsuţa din stânga, apăsaţi pe pictograma Şabloane (Templates) dacă nu este deja selectată. În căsuţa din centru va apare o listă de directoare cu şabloane.

Daţi dublu - clic pe directorul care conţine şablonul pe care doriţi să îl folosiţi. În căsuţa din centru va apare o listă cu toate şabloanele din acel director.

Apăsaţi pe şablonul pe care doriţi să îl folosiţi. Puteţi să previzualizaţi şablonul sau să vedeţi caracteristicile sale:

Pentru a previzualiza şablonul, apăsaţi pictograma Previzualizare (Preview). (Puteţi vedea această pictogramă în Imaginea 1.) Şablonul va fi afişat în căsuţa din dreapta.

Pentru a vedea caracteristicile şablonului, apăsaţi pictograma Caracteristici (Properties). (Puteţi vedea această pictogramă în Imaginea 1.) Acestea vor fi afişate în căsuţa din dreapta.

Apăsaţi Deschide (Open). Fereastra Şabloane şi documente (Templates and Documents) se va închide şi un nou document bazat pe acel şablon se va deschide în OOo. Veţi putea modifica şi salva noul document la fel ca pe oricare altul.

Imaginea 1. Fereastra Şabloane şi documente (Templates and Documents).

Crearea unui şablon

Puteţi să va creaţi propriile şabloane în două modalităţi:

Pe baza unui document.

Folosind un vrăjitor.

Crearea unui şablon pe baza unui document

Pentru a crea un şablon pe baza unui document:

Deschideţi un document nou sau existent de tipul celor pentru care creaţi şablonul (text, foaie de calcul, desen, prezentare).

Adăugaţi conţinutul şi stilurile pe care le doriţi.

Din meniul principal, alegeţi Fişier > Şabloane > Salvare (File > Templates > Save). Se va deschide fereastra Şabloane (Templates). (Vedeţi Imaginea 2).

În câmpul Şablon nou (New template) introduceţi un nume pentru şablon.

În lista Categorii (Categories) alegeţi categoria căreia vreţi să îi asociaţi şablonul. (Categoria desemnează pur şi simplu directorul în care doriţi să salvaţi şablonul. De exemplu, pentru a-l salva în directorul “My Templates” (Şabloanele mele), apăsaţi pe categoria My Templates.)

Pentru a afla mai multe despre directoarele cu şabloane, vedeţi “Administrarea şabloanelor” la pagina 7.

Apăsaţi OK. OOo va salva noul şablon iar fereastra Şabloane se va închide.

	OOo 1.X folosea un director numit “Default” (Implicit) în loc de noul director “My Templates” (Şabloanele mele).

Imaginea 2. Salvarea unui şablon.

Orice opţiune sau setare care poate fi adăugată sau modificată într-un document poate fi inclusă într-un şablon. De exemplu, mai jos sunt câteva dintre setările care pot fi incluse într-un document Writer şi care pot fi salvate în şablon pentru o utilizare ulterioară:

Setările de imprimantă: imprimanta selectată, o singură faţă / faţă - verso, şi mărimea colii, etc.

Stilurile disponibile, incluzându-le pe cele de caracter, pagină, cadru, numerotare şi paragraf.

Formatări şi opţiuni privind indecşii, tabelele, bibliografiile, cuprinsul.

Crearea unui şablon utilizând vrăjitorul

Puteţi folosi vrăjitorii pentru a crea aceste tipuri de şabloane:

Scrisoare (Letter)

Fax

Agendă (Agenda)

Prezentare (Presentation)

Pagină web (Web page)

De exemplu, vrăjitorul pentru fax vă conduce prin următoarele opţiuni:

Tipul faxului (personal sau de afaceri)

Elementele documentului ca de exmplu data, linia de subiect şi formula de salut

Opţiunile privind informaţiile despre expeditor şi destinatar

Textul care va fi inclus în subsolul paginii

Pentru a crea un şablon folosind un vrăjitor:

Din meniu alegeţi Fişier > Vrăjitori > (File > Wizards >) tipul şablonului necesar (Imaginea 3).

Imaginea 3: Crearea unui şablon folosind un vrăjitor.

Urmaţi instrucţiunile vrăjitorului. Acest proces va fi uşor diferit pentru fiecare tip de şablon, dar pe ansamblu sunt similare.

În ultima secţiune a vrăjitorului, şablonul ar trebui salvat. Destinaţia obişnuită este directorul personal pentru şabloane al utilizatorului, dar veţi putea alege o altă locaţie după preferinţă.

La sfârşit, aveţi opţiunea de a crea imediat un nou document bazat pe şablonul tocmai creat, ori să modificaţi şablonul. Pentru viitoarele documente veţi putea folosi şablonul creat de dumneavoastră cu vrăjitorul la fel ca pe celelalte şabloane.

Modificarea unui şablon

Puteţi să modificaţi stilurile şi conţinutul unui şablon şi, după dorinţă, puteţi să reaplicaţi noile stiluri documentelor care au fost create pe baza şablonului. (Observaţi că nu puteţi decât să reaplicaţi stilurile. Nu veti putea reaplica şi conţinutul.)

Pentru a modifica un şablon:

Din meniu, alegeţi Fişier > Şabloane > Administrare (File > Templates > Organize). Se va deschide fereastra Administrare şabloane (Template Management). (Vedeţi Imaginea 4.)

În căsuţa din partea stângă, daţi dublu - clic pe directorul care conţine şablonul pe care doriţi să îl editaţi. O listă cu toate şabloanele conţinute în acel director va fi afişată sub numele directorului.

Daţi clic pe şablonul pe care doriţi să îl editaţi.

Apăsaţi butonul Comenzi (Commands). Va apare un meniu contextual.

Din meniul contextual alegeţi Edit(are). Fereastra Administrare şabloane se va închide iar şablonul selectat va fi deschis.

Modificaţi şablonul la fel cum aţi face cu orice alt document. Pentru a salva modificările, alegeţi Fişier > Salvează (File > Save) dim meniul principal.

Imaginea 4 Fereastra Administrare şabloane

Data următoare când veţi deschide un document care a fost creat pe baza şablonului care acum este modificat va apărea o casetă de dialog, astfel:

Imaginea 5. Dialogul pentru actualizarea stilurilor.

Apăsaţi Da (Yes) pentru a aplica documentului stilurile care s-au modificat în şablon. Apăsaţi Nu (No) dacă nu doriţi aceasta. Oricare dintre aceste opţiuni veti alege caseta de dialog se va închide iar documentul se va deschide în OOo.

Stabilirea unui şablon implicit

Atunci când creaţi un document alegând din meniu Fişier > Nou > Document text (File > New > Text Document) (sau Foaie de calcul - Spreadsheet, Prezentare - Presentation, sau Desen - Drawing) OOo crează documentul pe baza şablonului implicit (Default) pentru acel tip de document. Ce şablon este considerat implicit poate fi stabilit de către dumneavoastră. Puteţi de asemenea să reveniţi la setarea "de fabrică" dacă doriţi.

Stabilirea unui şablon personal ca implicit

Puteţi stabili ca orice şablon să fie cel implicit (Default), atâta vreme cât se afla într-unul din directoarele afişate în fereastra Administrare şabloane (Template Management). Pentru a salva un şablon în unul dintre aceste directoare aveţi la dispoziţie mai multe modalităţi:

Creaţi şablonul aşa cum am descris în “Crearea unui şablon” la pagina 2.

Importaţi şablonul în directorul dorit aşa cum este descris în “Importarea unui şablon” la pagina 8.

Pentru a folosi un şablon propriu ca implicit:

Din meniu alegeţi Fişier > Şabloane > Administrare (File > Templates > Organize). Se va deschide fereastra Administrare şabloane (Template Management) (Imaginea 4).

În căsuţa din partea stângă daţi dublu - clic pe directorul conţinând directorul pe care vreţi să îl folosiţi implicit.

Apăsaţi pe şablonul pe care doriţi să îl folosiţi implicit.

Apăsaţi butonul grafic Comenzi (Commands). Va apare un meniu contextual.

Din acest meniu contextual alegeţi Stabileşte ca şablon implicit (Set as Default Template). Data urmatoare când creaţi un document selectând Fişier > Nou (File > New), documentul va fi creat pe baza şablonului.

Revenirea la şablonul implicit iniţial al OOo

Pentru a reveni la şablonul Default al OOo pentru un anumit tip de document:

Alegeţi din meniu Fişier > Şabloane > Administrare (File > Templates > Organize). Se va deschide fereastra Administrare şabloane (Template Management) (Imaginea 4).

În căsuţa din stânga apăsaţi pe orice director.

Apăsaţi butonul grafic Comenzi (Commands). Va apare un meniu contextual.

Din acest meniu contextual alegeţi Revenire la şablonul implicit iniţial (Reset Default Template). Data următoare când veţi crea un document alegând Fişier > Nou (File > New), documentul va fi creat pe baza şablonului implicit (Default) al OOo pentru acel tip de fişier.

Administrarea şabloanelor

OOo poate folosi oricare dintre şabloanele care sunt în directoarele pentru şabloane ale OOo. Puteţi de asemenea să creaţi propriile directoare pentru şabloane şi să le folosiţi pentru a vă organiza şi administra şabloanele. De exemplu, vă puteţi crea un director pentru şabloanele pentru scrisori şi un altul pentru rapoartele pe care le scrieţi. Puteţi de asemenea importa şi exporta şabloane. Această secţiune vă va instrui în acest sens:

Creaţi un director pentru şabloane.

Ştergeţi un director pentru şabloane.

Mutaţi un şablon dintr-un director pentru şabloane în altul.

Ştergeţi un şablon.

Importaţi un şablon într-un director pentru şabloane.

Exportaţi un şablon dintr-un director pentru şabloane.

Crearea unui director pentru şabloane

Pentru a crea un director pentru şabloane:

Alegeţi din meniu Fişier > Şabloane > Administrare (File > Templates > Organize).Se va deschide fereastra Administrare şabloane (Template Management) (Imaginea 4).

În căsuţa din partea stângă apăsaţi pe orice director.

Apăsaţi butonul grafic Comenzi (Commands). Va apare un meniu contextual.

Din meniul contextual alegeţi Nou (New). Un nou director denumit Untitled (Fară titlu) va apare.

Tastaţi un nume pentru noul director şi apoi apăsaţi Enter pe tastatură. OOo va salva directorul cu numele pe care l-aţi tastat.

Pentru a închide fereastra Administrare şabloane apăsaţi Închide (Close).

Ştergerea unui director pentru şabloane

Pentru a sterge un director pentru şabloane:

Alegeţi din meniu Fişier > Şabloane > Administrare (File > Templates > Organize).Se va deschide fereastra Administrare şabloane (Template Management) (Imaginea 4).

În căsuţa din partea stângă apăsaţi pe directorul pe care doriţi să îl ştergeţi.

Apăsaţi butonul grafic Comenzi (Commands). Va apare un meniu contextual.

Din acest meniu contextual alegeţi Şterge (Delete). Va apare o casetă de dialog şi veţi fi întrebat dacă doriţi într-adevăr să ştergeţi directorul.

Apăsaţi Da (Yes). Caseta de dialog se va închide iar directorul selectat va fi şters.

Mutarea unui şablon

Pentru a muta un şablon dintr-un director pentru şabloane în altul:

Din meniu alegeţi Fişier > Şabloane > Administrare (File > Templates > Organize).Se va deschide fereastra (Template Management) (Imaginea 4).

În căsuţa din partea stângă daţi dublu - clic pe directorul care conţine şablonul oe care doriţi să îl mutaţi. O listă cu toate şabloanele conţinute în acel director va fi afişată sub numele său.

Apăsaţi şablonul pe care doriţi să îl mutaţi şi trageţi-l în directorul dorit.

Ştergerea unui şablon

Pentru a şterge un şablon:

Din meniu alegeţi Fişier > Şabloane > Administrare (File > Templates > Organize). Se va deschide fereastra Administrare şabloane (Template Management) (Imaginea 4).

În căsuţa din partea stângă dati dublu - clic pe directorul care conţine şablonul pe care doriţi să îl ştergeţi. O listă cu toate şabloanele conţinute în acel director va fi afişată sub numele său.

Apăsaţi pe şablonul pe care doriţi să îl ştergeţi.

Apăsaţi butonul grafic Comenzi (Commands). Va apare un meniu contextual.

Din meniul contextual alegeţi Şterge (Delete). Va apare o casetă de dialog în care vi se va cere să confirmaţi ştergerea.

Apăsaţi Da (Yes). Caseta de dialog se va închide iar şablonul selectat va fi şters.

Importarea unui şablon

Dacă şablonul pe care doriţi să îl folosiţi este în afara sistemului de directoare ale OOo atunci va trebui să îl importaţi într-un director pentru şabloane al OO.

Pentru a importa un şablon într-un director pentru şabloane:

Din meniu alegeţi Fişier > Şabloane > Administrare (File > Templates > Organize).Se va deschide fereastra Administrare şabloane (Template Management) (Imaginea 4).

În căsuţa din partea stângă daţi dublu - clic pe directorul în care doriţi să importaţi şablonul.

Apăsaţi butonul grafic Comenzi (Commands). Va apare un meniu contextual.

Din acest meniu contextual alegeţi Importă şablon (Import Template). Se va deschide fereastra Deschide şablon (Open Templates).

Găsiţi şablonul pe care doriţi să îl importaţi şi apăsaţi Deschide (Open). Fereastra Deschide şablon se va închide iar şablonul va apare în directorul selectat.

Dacă doriţi, puteţi să tastaţi un nume pentru şablon şi apoi să apăsaţi tasta Enter.

Exportarea unui şablon

Pentru a exporta un şablon dintr-un director pentru şabloane în altă parte:

Din meniu alegeţi Fişier > Şabloane > Administrare (File > Templates > Organize).Se va deschide fereastra Administrare şabloane (Template Management) (Imaginea 4).

În căsuţa din partea stângă daţi dublu - clic pe directorul care conţine şablonul pe care doriţi să îl exportaţi. O listă cu toate şabloanele conţinute în acel director va fi afişată sub numele său.

Apăsaţi pe şablonul pe care doriţi să îl exportaţi.

Apăsaţi butonul grafic Comenzi (Commands). Va apare un meniu contextual.

Din acest meniu contextual alegeţi Exportă şablon (Export Template). Se va deschide fereastra Salvare şablon (Save Template).

Găsiţi directorul în care doriţi să exportaţi şablonul şi apăsaţi Salvează (Save). OOo va exporta şablonul în directorul selectat, iar fereastra Salvare şablon se va închide.

CIORNĂ – bazată pe software nefinalizat	Administrarea şabloanelor

Lucrul cu şabloane	9

OpenOffice.org

CIORNĂ – bazată pe software nefinalizat	Cuprins

Lucrul cu şabloane	ix

Puteţi găsi o versiune editabilă a acestui document la adresa http://oooauthors.org/en/authors/userguide2/published/

Lucrul cu şabloane

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera